CELEX: 32011D0418
Language: sk
Date: 2011-07-14 00:00:00
Title: 2011/418/EÚ: Vykonávacie rozhodnutie Komisie zo 14. júla 2011 , ktorým sa mení a dopĺňa rozhodnutie 2005/7/ES, ktorým sa schvaľuje metóda klasifikácie trupov z ošípaných na Cypre [oznámené pod číslom K(2011) 4996]

16.7.2011   
            
            
               SK
            
            
               Úradný vestník Európskej únie
            
            
               L 187/29
            
         VYKONÁVACIE ROZHODNUTIE KOMISIE
   zo 14. júla 2011,
   ktorým sa mení a dopĺňa rozhodnutie 2005/7/ES, ktorým sa schvaľuje metóda klasifikácie trupov z ošípaných na Cypre
   [oznámené pod číslom K(2011) 4996]
   (Iba grécke znenie je autentické)
   (2011/418/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1), a najmä na jeho článok 43 písm. m) v spojení s jeho článkom 4,
   keďže:
   
               (1)
            
            
               Rozhodnutím Komisie 2005/7/ES (2) sa schválilo používanie jednej metódy klasifikácie jatočných tiel ošípaných na Cypre.
            
         
               (2)
            
            
               Vzhľadom na skutočnosť, že skoro po piatich rokoch používania vzorca uvedenej metódy od jeho schválenia existuje potreba ho aktualizovať, Cyprus sa rozhodol uskutočniť novú skúšku s dvoma nástrojmi, HGP-4 a Ultra FOM 300.
            
         
               (3)
            
            
               Cyprus požiadal Komisiu o schválenie náhrady vzorca používaného pri metóde klasifikácie jatočných tiel ošípaných nazvanej Hennessy Grading Probe (HGP 4), ako aj o schválenie používania jednej novej modernej neinvazívnej metódy (Ultra FOM 300) klasifikácie jatočných tiel ošípaných na svojom území, a v protokole ustanovenom v článku 23 ods. 4 nariadenia Komisie (ES) č. 1249/2008 z 10. decembra 2008, ktorým sa ustanovujú podrobné pravidlá uplatňovania stupníc Spoločenstva pri klasifikácii jatočných tiel hovädzieho dobytka, ošípaných a oviec a nahlasovaní ich cien (3), predložil podrobný opis skúšobnej rozrábky s uvedením zásad, na ktorých je táto metóda založená, výsledkov svojej skúšobnej rozrábky a rovníc použitých na posúdenie percentuálneho obsahu chudého mäsa.
            
         
               (4)
            
            
               Na základe preskúmania tejto žiadosti sa dospelo k názoru, že podmienky schválenia týchto klasifikačných metód sú splnené. Používanie uvedených metód klasifikácie na Cypre by sa preto malo schváliť.
            
         
               (5)
            
            
               Rozhodnutie 2005/7/ES by sa preto malo zodpovedajúcim spôsobom zmeniť a doplniť.
            
         
               (6)
            
            
               Úpravy prístroja ani metód klasifikácie by sa nemali umožniť, kým ich Komisia rozhodnutím výslovne neschváli.
            
         
               (7)
            
            
               Opatrenia ustanovené v tomto rozhodnutí sú v súlade so stanoviskom Riadiaceho výboru pre spoločnú organizáciu poľnohospodárskych trhov,
            
         PRIJALA TOTO ROZHODNUTIE:
   Článok 1
   Rozhodnutie 2005/7/ES sa mení a dopĺňa takto:
   
               1.
            
            
               Článok 1 sa nahrádza takto:
               „Článok 1
               Podľa bodu 1 oddielu B.IV prílohy V k nariadeniu Rady (ES) č. 1234/2007 (4) sa na klasifikáciu jatočných tiel ošípaných na Cypre schvaľuje používanie týchto metód:
               
                           —
                        
                        
                           prístroj Hennessy Grading Probe (HGP 4) a s ním súvisiace metódy posudzovania podrobne opísané v časti I prílohy,
                        
                     
                           —
                        
                        
                           prístroj Ultra FOM 300 a s ním súvisiace metódy posudzovania podrobne opísané v časti II prílohy.
                        
                     Pokiaľ ide o prístroj Ultra FOM 300 uvedený v prvom pododseku druhej zarážke, po ukončení merania musí byť možné na tele ošípanej overiť, že prístroj meral hodnoty X1 a X2 v mieste uvedenom v prílohe časti II bode 3. Súčasne s meraním sa musí vykonať zodpovedajúce označenie merania v príslušnom mieste.
            
         
               2.
            
            
               Príloha sa nahrádza textom v prílohe k tomuto rozhodnutiu.
            
         Článok 2
   Toto rozhodnutie sa uplatňuje od 5. septembra 2011.
   Článok 3
   Toto rozhodnutie je určené Cyperskej republike.
   
      V Bruseli 14. júla 2011
      
         
            Za Komisiu
         
         Dacian CIOLOŞ
         
            člen Komisie
         
      
   
   
      (1)  Ú. v. EÚ L 299, 16.11.2007, s. 1.
   
      (2)  Ú. v. EÚ L 2, 5.1.2005, s. 19.
   
      (3)  Ú. v. EÚ L 337, 16.12.2008, s. 3.
   
      (4)  Ú. v. EÚ L 299, 16.11.2007, s. 1.“
   
      PRÍLOHA
      
         
            „PRÍLOHA
            
               METÓDY KLASIFIKÁCIE JATOČNÝCH TIEL OŠÍPANÝCH NA CYPRE
            
            ČASŤ I
            
               Hennessy Grading probe (HPG 4)
            
            
                        1.
                     
                     
                        Pravidlá ustanovené v tejto časti sa uplatňujú v prípade, že sa klasifikácia jatočných tiel ošípaných vykonáva pomocou prístroja známeho ako Hennessy grading probe (HGP 4).
                     
                  
                        2.
                     
                     
                        Tento prístroj je vybavený sondou s priemerom 5,95 milimetrov (6,3 mm pri čepeli v hornej časti sondy), obsahuje fotodiódu (Siemens LED typu LYU 260-EO) a fotodetektor typu 58 MR a jeho prevádzková vzdialenosť je v rozmedzí od 0 do 120 milimetrov. Výsledky meraní sa pomocou samotného prístroja HGP 4 alebo pripojeného počítača prevedú na odhadovaný obsah chudého mäsa.
                     
                  
                        3.
                     
                     
                        Obsah chudého mäsa v jatočnom tele sa vypočíta podľa tohto vzorca:
                        
                           
                        kde:
                        
                                    Ŷ
                                 
                                 
                                    =
                                 
                                 
                                    odhadovaný percentuálny podiel chudého mäsa v jatočnom tele,
                                 
                              
                                    X1
                                    
                                 
                                 
                                    =
                                 
                                 
                                    hrúbka chrbtovej slaniny (aj s kožou) v milimetroch meraná 6 centimetrov od línie poliaceho rezu jatočného tela medzi tretím a štvrtým rebrom od konca,
                                 
                              
                                    X2
                                    
                                 
                                 
                                    =
                                 
                                 
                                    hrúbka chrbtového svalu v milimetroch, pričom meranie sa vykoná v rovnakom čase a bode ako meranie X1.
                                 
                              Vzorec platí pre jatočné telá s hmotnosťou od 55 do 120 kg.
                     
                  ČASŤ II
            
               Ultra FOM 300
            
            
                        1.
                     
                     
                        Pravidlá ustanovené v tejto časti sa uplatňujú v prípade, že sa klasifikácia jatočných tiel ošípaných vykonáva pomocou prístroja známeho ako Ultra FOM 300.
                     
                  
                        2.
                     
                     
                        Súčasťou prístroja je 3,5 MHz ultrazvuková sonda dlhá 5 cm a obsahujúca 64 ultrazvukových prevodníkov. Ultrazvukový signál sa digitalizuje, uloží a spracuje mikroprocesorom (typu SHARC ADSP-21060L).
                        Výsledky meraní sa pomocou samotného prístroja Ultra FOM 300 prevedú na odhadovaný obsah chudého mäsa.
                     
                  
                        3.
                     
                     
                        Obsah chudého mäsa jatočne opracovaného tela ošípanej sa vypočíta podľa tohto vzorca:
                        
                           
                        kde:
                        
                                    Ŷ
                                 
                                 
                                    =
                                 
                                 
                                    odhadovaný percentuálny podiel chudého mäsa v jatočnom tele,
                                 
                              
                                    X1
                                    
                                 
                                 
                                    =
                                 
                                 
                                    hrúbka chrbtovej slaniny (aj s kožou) v milimetroch meraná 6 centimetrov od línie poliaceho rezu jatočného tela medzi tretím a štvrtým rebrom od konca,
                                 
                              
                                    X2
                                    
                                 
                                 
                                    =
                                 
                                 
                                    hrúbka chrbtového svalu v milimetroch, pričom meranie sa vykoná v rovnakom čase a bode ako meranie X1.
                                 
                              Vzorec platí pre jatočné telá s hmotnosťou od 55 do 120 kg.“